**Ponuka pre :**

**Študenti práva – denná forma**

**3. ročník BŠP (Bc.)**

**1. - 2. ročník MŠP (Mgr.)**

**1. – 3. ročník DŠP (PhD.)**

**Vec: Výberové konanie na mobilitu ERASMUS+ /ŠTÚDIUM na akademický rok 2016/2017**

Oznamujeme Vám, že na základe dvojstrannej interinštitucionálnej dohody v rámci medzinárodného mobilitného programu ERASMUS+ na obdobie rokov 2015 - 2017, tunajšia fakulta **vypisuje výberové konanie na mobilitu - ŠTÚDIUM v akademickom roku 2016/2017 s**nasledujúcou partnerskou krajinou (mimo EÚ) nasledovne:

**RUSKÁ FEDERÁCIA:**

- SANKT PETERBURG: Saint Petersburg štátna univerzita /Saint Petersburg State University/

Právnická fakulta /Faculty of Law/

Počet študentov: 2 (1 študent/Mgr. + 1 študent/PhD.)

Dĺžka študijného pobytu: 6 mesiacov/študenta - 2. a 3. stupeň štúdia

(zimný semester ak. r. 2016/2017)  
Jazyk výučby: ruský, anglický (úroveň B2)

Kritéria, ktoré uchádzači musia spĺňať:

1. **vynikajúce študijné výsledky za absolvované ročníky štúdia, vrátane študijných výsledkov v zimnom semestri ak. roka 2015/2016).**

Údaje k dosiahnutému študijnému priemeru priamo do formuláru prihlášky na Erasmus+štúdium doplní zamestnankyňa Referátu vzdelávacej činnosti fakulty (Mgr. Markotánová) a to na vyžiadanie Mgr. Tkáčovej (nie študenta!);

U interných doktorandov je potrebné k prihláške pripojiť písomný súhlas školiteľa;

1. **aktívna znalosť ruského a/alebo anglického jazyka** /podľa požiadavky partnerskej univerzity/.

Znalosť požadovaného cudzieho jazyka musí byť doložená fotokópiou certifikátu (nemusí byť notársky overená fotokópia; originál certifikátu sa nepredkladá). Certifikát, resp. certifikáty je potrebné zopnúť spolu s vyplneným a podpísaným formulárom prihlášky).

Podpis Erasmus koordinátorky fakulty pani JUDr. Reginy Hučkovej, PhD. na prihlášky študentov, ktorí sa v stanovenom termíne prihlásia do výberového konania zabezpečí Mgr. Tkáčová (nie študent!).

Po splnení horeuvedených kritérií a skompletizovaní predpísaného formuláru prihlášky, záujemci o mobilitu – štúdium na partnerskej univerzite v Rusku svoju prihlášku, vrátane príloh vhodia do kovovej schránky určenej na žiadosti študentov, ktorá je umiestnená pri dverách sekretariátu dekanky a tajomníčky fakulty (Kováčska 26, 1. poschodie).

**Uzávierka prihlášok: 23. február 2016 (utorok) o 15.00 hod.**

V rámci programu Erasmus+ môže študent absolvovať študijný pobyt a/alebo stáž v trvaní max. 12 mesiacov na každom stupni štúdia (Bc., Mgr., PhD.).

Komisia, ktorá bude posudzovať prihlášky a podklady doručené do výberového konania na mobilitu - ŠTÚDIUM na partnerskej univerzite v Rusku bude v nasledovnom zložení: predsedníčka komisie JUDr. Regina Hučková, PhD., prodekanka pre zahraničné vzťahy a koordinátorka ERASMUS+ pre odbor PRÁVO a členovia komisie: JUDr. Miroslav Fico, PhD., predseda Akademického senátu tunajšej fakulty a Mgr. Eva Tkáčová, referentka pre zahraničné vzťahy a ďalšieho vzdelávania fakulty.

V prípade, že počet prihlásených študentov bude vyšší ako je stanovený maximálny počet študentov, rozhodovať bude predovšetkým splnenie kritérií v bode 1) a 2).

S výsledkami výberového konania budú prihlásení záujemci oboznámení **dňa 3. marca 2016 (štvrtok) o 13.30 hod.** v posluchárni LA1P02 (Kováčska 26, 1. poschodie).

JUDr. Regina HUČKOVÁ, PhD., v. r.

prodekanka pre zahraničné vzťahy a IT

koordinátorka Erasmus+ pre odbor PRÁVO

Za správnosť: Mgr. Eva Tkáčová

Košice, 02.02.2016